
				JUSTIZIA ADMINISTRAZIOA

				TOLOSAKO LEHEN AUZIALDIKO ETA INSTRUKZIOKO 2 ZENBAKIKO ZUZENEKO LAGUNTZA EMATEKO UNITATE PROZESALA

				1106

				EDIKTUA, behin betiko neurriak aldatzeari buruzko 110/2015 prozeduraren ondoriozkoa.

				JAKINARAZPEN-ZEDULA

				Tolosako Lehen Auzialdiko 2 zenbakiko Epaitegian behin betiko neurriak aldatzeko 110/2015 prozedura bideratu da Miguel Angel Ruiz Novok eskatuta, Ane Miren Olano Chinchurretaren aurka. Prozedura horren gainean epaia eman da. Hona hemen idazpurua eta epaitza, kopiatuta:

				113/2016 EPAIA

				Epailea: Diego Dorronsoro Diez jauna.

				Lekua: Tolosa (Gipuzkoa).

				Eguna: bi mila eta hamaseiko irailaren hogeitabia.

				 

				Alderdi demandatzailea: Miguel Angel Ruiz Novo jauna.

				Abokatua: Ana Isabel Tobalina Suverbiola andrea.

				Prokuradorea: Maria Pilar Galarza Elola andrea.

				 

				Alderdi demandatua: Ane Miren Olano Chinchurreta andrea.

				Abokatua.

				Prokuradorea.

				 

				Aurkaratzeko modua: apelazio-errekurtsoa, Gipuzkoako Probintzia Auzitegian (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, bestalde, hauek adieraziko dira: aurkaratzea zein alegaziotan oinarritzen den eta apelatutako ebazpena eta aurkaratutako erabakiak zein diren (PZLb, 458.2 artikulua).

				Errekurtsoa jarri ahal izateko, 50 euroko gordailua eratu beharko da, eta baldintza hori bete ezean, ez da hura izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santanderren duen Gordailuan eta Zainpean jartzeko Kontuan (1865 0000 35 011015). Ordainagiriaren kontzeptua idazteko hutsunean, «Errekurtsoa» dela adierazi beharko da (kodea: 02-Apelazioa). Diru-kopuru hori zainpean jarri izana egiaztatu beharko da errekurtsoa aurkeztean (BJLOko 15. xedapen gehigarria).

				Errekurtsoa jartzeko gordailua eratzetik salbuetsita daude aipatutako xedapenaren 5. zenbakian aipatzen direnak, eta doako laguntza juridikorako eskubidea aitortua dutenak.

				Eta Ane Miren Olano Chinchurreta demandatuari behar bezala jakinarazteko, eman eta sinatzen dut ediktu hau, Tolosan (Gipuzkoa), bi mila eta hamazazpiko urtarrilaren hogeita hamarrean.

				JUSTIZIA ADMINISTRAZIOAREN LETRADUA.

